UU-beretning 2022

Man fristes jo næsten til at sige at 2022 startede som 2021, vi måtte desværre igen aflyse Tranum i skyggen af Corona, men sådan blev det – vi kom dog kun kort inde i det nye år før vi skulle sige farvel til Tanya som var ny indtrådt i udvalget – Tanya stoppede af personlige årsager, vi takker for indsatsen. Randi var så venlig at træde til mhs til at få planlagt Tranum 2023

Vi fik sædvanen tro startede de nye grundtrænere op, godt 20 blev det til, det blev afholdt i Tranum, i skrivende stund er de fleste færdige, jeg vil dog gøre opmærksom på at uddannelsen skal afsluttes inden der er gået 2 år, så dem der mangler nogle moduler, det er muligt at få de sidste her i 2023, henvend jer evt til udvalget hvis der er noget i er i tvivl om, det er dog stadig muligt at færdiggøre enkelte moduler i andre kredse

Efter flere forsøg lykkes det langt om længe at få overbygningen i agility gjort færdig, vi takker LUU for deres velvilje – Vi fik også taget hul på nosework overbygningen den er dog ikke helt færdig

En hundefører dag blev det også til, godt 60 deltagere havde en god dag, igen lå Poulstrup skole lokaler til, lige som lodsejerne omkring skolen stillede arealer til rådighed, der bliver også HF dag i 2023, den er ved at blive planlagt. Det betyder ikke at der ikke er plads til et enkelt dagskursus, henvend jer til mig hvis i går med gode ideer

Ikke mindst vil jeg takke alle der har givet en hånd med, udvalgsmedlemmer, kursusledere, klubber og hundefører, og ikke mindst de instruktører der bruger deres fritid, uden jer havde det ikke været muligt

PUV

Morten